ועדת הפנים ואיכות הסביבה, כנסת 15, פרוטוקול מספר 102, 2000-05-29 12:00

יעל דיין: אני פותחת את ישיבת הוועדה, שתהיה קצרה, לאישור הצעת חוק הרשויות המקומיות (יועצת לענייני מעמד האשה), התשנ"ט-1999 לקריאה ראשונה.

יעל דיין: תיקונים לרוב אפשר יהיה להציע אחרי שהצעת החוק תעבור קריאה ראשונה.

יעל דיין: תיקונים שלא יתקבלו בוועדה יהפכו להסתייגויות.

יעל דיין: תיקונים יכולים להיות מוצעים גם על-ידי חברי כנסת וגם על-ידי משרדי ממשלה.

יעל דיין: אני רוצה להגיד לפרוטוקול שהכנסתי, באישור ועדת החוקה, חוק ומשפט, תיקון לחוק העונשין שמגדיר בהערת שוליים "סחר בנשים" וקובע עונש של 10 שנים למתווכים בסחר בנשים, גם למי שנותן וגם למי שמקבל.

יעל דיין: זאת בעיה שהוועדה עסקה בה.

יעל דיין: לא צריך חקיקה נפרדת אלא כרגע זה יכנס לקריאה שניה ושלישית לתיקון קיים שדנו בו.

יעל דיין: זה עבר פה אחד ובהסכמת משרד המשפטים, שישקוד בשנה-שנתיים הקרובות על הצעת חוק יותר מפורטת, לגבי כל הדברים שקשורים בפליטים, בהגנה על עדים וכן הלאה.

יעל דיין: אבל כרגע מה שחסר למשטרה, ואנחנו נותנים פה, זה עצם ההגדרה של "סחר בבני אדם" כעבירה וקביעת רף עונש גבוה על עצם הסחר שנעשה על מנת להביא אדם לעסוק בזנות.

יעל דיין: אני מבינה שכולם קיבלו את הנוסח לקריאה הראשונה.

יעל דיין: אנחנו קיבלנו הערות מויצ"ו.

מרגלית בוטרמן: קיבלנו את העותק רק אתמול בצהרים, אחרי שביקשנו אותו הרבה פעמים.

דנה גורדון: המשרד קיבל את זה מזמן.

דנה גורדון: המשרד קיבל את זה ביום שבו קיבלתי את זה מהלשכה המשפטית.

מרגלית בוטרמן: אז הלשכה המשפטית שלנו לא קיבלה את זה.

מרגלית בוטרמן: מי קיבל את זה?

דנה גורדון: אני מחוייבת להעביר ללשכת השר.

מרגלית בוטרמן: לא ידוע לנו.

מרגלית בוטרמן: אני מאמינה אבל אני אומרת שאלינו זה לא הגיע.

מרגלית בוטרמן: אני כמובן אברר.

יעל דיין: ניצור כאן אמון.

יעל דיין: החומר יצא מכאן למקומות שהוועדה אמורה להעביר אליהם את החומר.

יעל דיין: עשינו את זה מזמן.

רבקה שקד: אני קיבלתי את זה לפני 7-10 ימים.

מרגלית בוטרמן: היתה פה הסכמה.

מרגלית בוטרמן: עובדה שאלינו זה לא הגיע.

מרגלית בוטרמן: עכשיו אומרים לי שנתנו את זה ללשכת השר.

מרגלית בוטרמן: אני אברר.

אביטל שטרנברג: העברת נוסח לשם קבלת הערות - זה מקל על הדיון.

אביטל שטרנברג: זאת פרוצדורה שהפכה להיות מקובלת בכל הוועדות.

יעל דיין: הסידורים הפנימיים שלכם הם ממש לא מענייננו.

יעל דיין: בין אם זה מחווה, או נוהג, או נוהל, אנחנו העברנו את החומרים.

יעל דיין: אני לא אקבע עוד ישיבה משום שהשר לא העביר את זה ללשכה המשפטית.

מרגלית בוטרמן: אני אומרת שבגלל זה אין לנו הערות בכלל.

יעל דיין: זה נרשם בפרוטוקול ואין בזה כדי לדחות את הדיון ואת האישור.

יעל דיין: אני מצטערת שאני חברת הכנסת היחידה שנמצאת פה.

יעל דיין: אני מציעה שניגש לגופו של עניין.

אתי בנדלר: לנושא הזה, אני קיבלתי הערה די מזמן מעו"ד אביטל רימון.

אביטל רימון-קפלן: ההערות שלי מתייחסות לנוסח החדש.

אביטל רימון-קפלן: אני קיבלתי אותו בזמן.

אתי בנדלר: גברת רימון, בשם מרכז השלטון המקומי, מציעה לסעיף 2 נוסח שונה, שידגיש יותר את ההיבטים שהיא מבקשת לשים עליהם דגש.

אתי בנדלר: בעיקר בהקשר של מינוי יועצת לענייני מעמד האישה מקרב עובדות הרשות המקומית.

אתי בנדלר: לי עקרונית אין בעיה להתאים את הנוסח באופן שהוא יקלע יותר לבקשותיה של עו"ד רימון.

אתי בנדלר: פרט לנושא אחד, שלדעתי לא אושר בוועדה, וכאן זה בפירוש בניגוד לעמדת הוועדה.

אתי בנדלר: ברשותכם, אני כמובן לא מבטיחה שזה יהיה הנוסח הסופי, אבל אני רוצה לקרוא את מה שכותבת גברת רימון ולהראות על מה אני לפחות חולקת וכמובן תכריעי את, חברת הכנסת דיין, בנושא הזה.

אתי בנדלר: "(א) רשות מקומית תמנה יועצת למעמד האשה מבין עובדות הרשות המקומית באחת מארבע הדרגות הגבוהות בדירוג שאליו היא שייכת והנוהג באותה רשות.

אתי בנדלר: (ב) מילוי תפקיד היועצת לענייני מעמד האשה יכול שיהיה בנוסף למילוי תפקיד אחר שהיא ממלאת באותה רשות, ובלבד שלא יהיה בכך כדי להפריע למילוי תפקידה כיועצת לענייני מעמד האשה;" עד כאן זה תואם ורק מנוסח אחרת.

אתי בנדלר: אגב, כשאומרים "מבין עובדי המדינה" או "מבין עובדי הרשות המקומית", או "מקרב העובדים האלה" אין משמעותו של דבר שאסור לגייס עובד חדש שיהיה עובד הרשות המקומית או עובד המדינה.

אתי בנדלר: לכן לא מפריע לי לכתוב את זה בצורה כזאת.

רימון כדלקמן: מה שמציעה כאן עו"ד רימון, אם אני מבינה נכון, זה לאפשר העסקת יועצת שבכלל איננה עובדת הרשות המקומית.

רימון כדלקמן: זה מה שנובע מהנוסח שאת שלחת.

רימון כדלקמן: אני חושבת שזה בניגוד גמור להחלטות הוועדה.

אביטל רימון-קפלן: לא זאת היתה כוונתי.

אביטל רימון-קפלן: אני מודה לך על ההערה.

אביטל רימון-קפלן: בנוסח המתוקן ששלחתם היו בעצם שתי חלופות: חלופה עיקרית - לגייס עובדת חדשה, והחלופה המשנית - שהיא יכולה להיות מקרב עובדות הרשות המקומית.

אביטל רימון-קפלן: אני ניסיתי לנסח את זה בצורה שיהיה ברור שהחלופה הראשונה היא לגייס מישהי בכירה, עובדת בכירה מקרב עובדות הרשות, לצורך מילוי התפקיד הזה, כאשר החלופה האפשרית היא לגייס מישהי מבחוץ.

אתי בנדלר: אני לא מציעה בכלל לדרג את החלופות.

רבקה שקד: עדיף להיפך, אם כבר.

אביטל רימון-קפלן: היתה בעיה, ואני התייחסתי אליה.

אביטל רימון-קפלן: בנוסח המתוקן של הצעת החוק סעיף 2(ג)(1) יוצר לנו בעיה כי הוא בעצם קובע, בהוראת חוק, דירוג של עובדים.

אתי בנדלר: אולי תקראי את הנוסח כדי שכולם יבינו על מה את מדברת.

אתי בנדלר: הבנתי שגם ויצ"ו מתייחסת לנושא הזה.

אביטל רימון-קפלן: סעיף 2(ג)(1) אומר "היועצת למעמד האשה תהיה עובדת הרשות המקומית, באחת מארבע הדרגות הגבוהות בדירוג שאליו היא שייכת והנוהג באותה רשות".

אביטל רימון-קפלן: זה יוצר לנו בעיה ברמת יחסי העבודה, כי עד היום לא קבעו בהוראות חוק איך מדרגים עובדים בסולם הדירוג.

אביטל רימון-קפלן: כל הנושא הזה של סולמות דירוג וסולמות שכר הוא נושא למשא ומתן קיבוצי.

אביטל רימון-קפלן: תמיד אפשר לעשות שינוי בפעם הראשונה אבל זה יוצר לנו בעיה ברמת יחסי העבודה.

אביטל רימון-קפלן: אחרי זה יבואו טענות שצריך לשנות ושזה נוגע גם לעובדים אחרים.

אביטל רימון-קפלן: עד היום המחוקק לא נהג להתערב בזה.

יעל דיין: בתיקון שעוסק בייצוג הולם כן עסקנו בכך.

אביטל רימון-קפלן: בדרגת השכר ובסולם השכר?

אביטל רימון-קפלן: אצלנו הסולמות הם מכוח הסכמי עבודה.

יעל דיין: להשאיר את זה פתוח אי אפשר.

אביטל רימון-קפלן: בנוסח שהצעתי זה מובלע, בהקשר הזה שהיא חייבת להיות אחת מהעובדות בארבע הדרגות הבכירות.

אביטל רימון-קפלן: צריך לתת אפשרות להתחמק.

רבקה שקד: צריך להבחין פה בין שני דברים.

רבקה שקד: יש אפשרות להטיל את התפקיד על מישהי שכבר עובדת ברשות כתפקיד נוסף.

רבקה שקד: הם חושבים שזה מומלץ.

רבקה שקד: לטעמי כמובן עדיף שתעשה את זה מישהי חיצונית.

רבקה שקד: ההערה הזאת באה למקרה שיטילו את זה על עובדת שהיא כבר עובדת בתפקיד אחר.

רבקה שקד: אנחנו מעוניינים שיטילו את זה על עובדת בכירה ולא על עובדת זוטרה שלא מסוגלת להרים את התפקיד הזה.

רבקה שקד: יש דבר אחר שגברת אביטל רימון מעירה, ואולי בצדק, צריך לחשוב עליו.

רבקה שקד: במקרה שמגייסים יועצת מבחוץ שזה כל תפקידה, באיזה רמה היא תהיה?

יעל דיין: מתחייב מזה להכניס אותה לתקן של אחת מארבע הדרגות הבכירות.

רבקה שקד: לאור נסיוני בשירות המדינה אני ממליצה עד כמה שאפשר שהדברים האלה יסגרו בחוק הזה ושלא יהיה מצב שמישהי שמגייסים אותה כיועצת מבחוץ, והיא צריכה לעשות את כל העבודה הגדולה הזאת ולהפעיל כזאת מערכת, תמצא את עצמה לפתע ברמה יותר נמוכה מרמה של עובדת שהיתה עושה את זה בנוסף לתפקידה.

רבקה שקד: לכן לדעתי עדיף, עד כמה שאפשר, לסגור את זה מראש, למנוע בעיות מהסוג זה, שאני צריכה להתמודד איתן עכשיו בשירות המדינה.

אתי בנדלר: אני חושבת שהנימוק העיקרי היה הרצון לאותת בחוק שמדובר בעובדת בכירה, בין אם היא מתוך המערכת ובין אם היא מגוייסת מבחוץ.

אתי בנדלר: מצוות המחוקק שתהיה יועצת אבל אנחנו רוצים למנוע מצב שייקחו איזה פקידה זוטרה או אפילו יגייסו מבחוץ, יטילו עליה את התפקיד הזה ובזה יגמרו את העניין.

רבקה שקד: בנוסח האחרון שקראתם עו"ד רימון כן עונה גם על ההערה שלי.

רבקה שקד: זה פשוט בשפה קצת שונה.

אביטל רימון-קפלן: זה מובלע יותר.

יעל דיין: בחקיקה למה הכוונה ב"מובלע"?

יעל דיין: שאפשר להתעלם מזה?

אתי בנדלר: אם מוסכם שהנושא הזה נשאר, אז בסדר.

אתי בנדלר: זה יהיה אחת מארבע הדרגות העליונות, בין אם מדובר בעובדת מבפנים ובין אם מדובר בעובדת שמגוייסת.

יעל דיין: אני לא אכנס לנוסח.

יעל דיין: אנחנו נאשר את הנוסח הזה.

יעל דיין: יהיה נוסח שעונה על הצורך הספציפי שאנחנו מדברים עליו.

יעל דיין: כלומר, בין אם זה עובדת שמגוייסת לצורך זה למישרה מלאה מבחוץ ובין אם זו אחת מעובדות הרשות שתעשה את זה כעבודה נוספת, בשני המקרים אנחנו מדברים על אחת מארבע הדרגות הבכירות וכנהוג באותה רשות מקומית.

יעל דיין: איך להבליע או איך לנסח את זה?

יעל דיין: אנחנו נשאיר את הניסוח לגברת אתי בנדלר.

יעל דיין: אני מבינה שאין חילוקי דיעות על עצם העניין.

יעל דיין: חילוקי הדיעות היו משום חוסר כוונה מצידך.

יעל דיין: הדבר שהיה במחלוקת - - -

אביטל רימון-קפלן: הוא לא במחלוקת.

אביטל רימון-קפלן: זה פשוט ניסוח אחר.

יעל דיין: אנחנו מסכימים על הדברים שכרגע אמרתי.

העקרונות מוסכמים: התייחסתי בהערות שלי גם לסעיף 3 של הצעת החוק, בהגדרה של הכישורים, לכך שהם מאוד מאוד ספציפיים.

העקרונות מוסכמים: אני לא מדברת כעת על סוג הנשים שיוכלו למלא את התפקיד, האם אנחנו לא מפספסים פה נשים בכירות ובעלות כישורים שיוכלו לעשות את זה.

העקרונות מוסכמים: אבל אם מקבלים את העקרונות שדיברנו עליהם אז יש בעיה בסעיף 3, שעלול לרוקן מתוכן את העקרון הזה.

העקרונות מוסכמים: לא בהכרח ברשות מקומית תהיה עובדת שהיא גם בעלת השכלה אקדמאית וגם בעלת ניסיון בניהול וכל הדברים האלה.

יעל דיין: כתוב "או".

יעל דיין: נכתב "נסיון אקדמי, מקצועי או מעשי".

יעל דיין: כלומר, זה אחד משלושת הדברים וה"או" מתייחס גם ל"אקדמי" וגם ל"מקצועי".

אביטל רימון-קפלן: לא ברור שזה אחד משלושת הדברים.

אביטל רימון-קפלן: אני מציעה "נסיון אקדמי ומקצועי בתחומים הנוגעים למעמד האשה, או מעשי".

יעל דיין: זה כמו בחוק הרשות למעמד האשה לגבי יושבת-ראש הרשות.

יעל דיין: שם קבענו יותר שנים אבל אותו נוסח.

אתי בנדלר: אני רוצה לדעת מה ההחלטה.

אתי בנדלר: אם מדובר במישהי שהיא נניח אקדמאית שנתיים לפחות.

אתי בנדלר: האם לא משנה באיזה תחום?

רבקה שקד: לא דורשים פה תואר אקדמאי בכלל.

יעל דיין: הכל נכלל בתחום.

אתי בנדלר: אני מבינה שאת זה מנסים לתקוף, את הנושא שהכל נכלל בתחום.

מרגלית בוטרמן: יועצת משפטית של רשות מקומית למשל לא יכולה להיבחר לתפקיד הזה כי היא לא עוסקת בקידום מעמד האשה.

מרגלית בוטרמן: זה אולי פספוס.

יעל דיין: האם במשך שנתיים היא היתה יועצת משפטית ולא נגעה בשום נושא שקשור למעמד האשה?

מרגלית בוטרמן: אם את דורשת ניסיון מקצועי, אני כיועצת משפטית אגיד שאשה כזאת לא עונה על דרישות החוק.

יעל דיין: האם אתם מציעים לפתוח את זה לגמרי, לכל מי שתבוא, לא חשוב אם יש לה נסיון או לא?

יעל דיין: אתן מציעות להקטין את השנתיים לשנה?

רבקה שקד: יש הבדל בין מצב שלוקחים מישהי מבחוץ או מבפנים.

רבקה שקד: אם ראש הרשות מצליח לשריין תקציב ופותח את זה לאשה מבחוץ ועושה מכרז או ועדת חיפוש, אז סביר שהוא ימצא בתוך הקהילה מישהי שעונה על הדרישות האלה.

אביטל רימון-קפלן: אולי אפילו מישהי שעונה על כולן במצטבר.

אתי בנדלר: כאן לא צריך מצטבר.

רבקה שקד: מישהי שבאה מתחום קידום מעמד האשה בהיבט הרחב שלו.

רבקה שקד: אבל כאשר הוא מחפש בקרב עובדות הרשות והוא גם מוגבל, בכך שזאת צריכה להיות עובדת בכירה שגם מוכנה לעשות את זה, כי זה כפל תפקידים, אז הסיכוי שהוא ימצא מישהי שיש לה ניסיון - אז או שהיא תבוא מהתחום האקדמאי, או שהיא מתנדבת באיזה ארגון נשים, או שהיא פעילה פוליטית בתא חברות או משהו כזה - הסיכוי הוא נמוך.

עמית לנג: עובדות רווחה, עובדות חינוך, יועצות משפטיות.

יעל דיין: אנחנו מדברים על ניסיון בתחום בהקשר רחב מאוד.

יעל דיין: כל מי שעסקה בחינוך, ברווחה או בתרבות בתוך הרשות, בכל דבר למעט אולי הג"א.

רבקה שקד: בהצעת החוק נאמר "תחום הנוגע למעמד האשה".

מרגלית בוטרמן: נניח שיש אשה שהיא מנהלת הג"א בעיריה ומן הסתם היא אשה רצינית.

יעל דיין: זה לא מקובל עלי.

יעל דיין: מי שעוסקת בנכסים ובכבישים, והיא בדרגה גבוהה, לא מקובל עלי להעביר אותה לטיפול במעמד האשה באותה רשות.

יעל דיין: אז אני נופלת למלכוד, שרק בגלל שהיא אשה היא תעסוק בענייני מעמד האשה.

יעל דיין: אני מעדיפה גבר שעסק ברווחה מאשר אשה לצורך זה.

עדנה קריבוי: אני יכולה לתת דוגמאות.

עדנה קריבוי: אני עובדת בעיריית באר-שבע.

עדנה קריבוי: יש כל-כך הרבה נשים אקדמאיות שעוסקות בנושאי מעמד האשה, מתחום אגף רווחה, עובדות קהילתיות, עובדות סוציאליות.

עדנה קריבוי: שלא לדבר על רשות מקומית שיש לה עובדת רווחה, כמו שאני עובדת רווחה.

עדנה קריבוי: קל מאוד למצוא.

מרגלית בוטרמן: אבל את צריכה אישה מארבע הדרגות הגבוהות.

אתי בנדלר: אז אשה אחת תזכה לקידום.

יעל דיין: אני מעדיפה שראש הרשות יעמוד בפני הבעיה הזאת ולכל היותר יצטרך לקדם מישהי שהיא מאוד מתאימה, שעומדת בדרישות האלה והבעיה היא רק שהיא לא בארבע הדרגות הבכירות, מאשר להיפך: שתהיה באחת מארבע הדרגות הבכירות אך לא תהיה לה שום התאמה.

מרגלית בוטרמן: צריך איזה פתח, אפשרות, כמו שעשינו למשל אצל המבקר, שמי שאין לו תואר אקדמאי עדיין מנהל המחוז יכול לאשר אותו.

יעל דיין: אבל זה קיים כאן.

יעל דיין: תוסיפי "או" לפני כל מלה.

רבקה שקד: צריך איזה מנגנון של אישור חריגים בכל זאת.

יעל דיין: לא בסעיף הזה.

יעל דיין: אמרנו "או".

יעל דיין: אני לא יכולה להיות יותר ברורה.

יעל דיין: "רקע ונסיון" ותוסיפי, בעברית גרועה, "או אקדמי, או מקצועי, או מעשי".

אתי בנדלר: זה לדעתי ברור.

אתי בנדלר: אני לא חושבת שזאת הבעיה.

אתי בנדלר: תפתחי את חוק הפרשנות ותראי שזה ברור.

אתי בנדלר: "אקדמי, מקצועי או מעשי".

אתי בנדלר: ברור שה"או" הוא גם או אקדמי, או מקצועי, או מעשי.

אתי בנדלר: זה בעברית לפי כל כללי התחביר.

אביטל רימון-קפלן: אני חושבת שלנשים בתפקיד של יועצות משפטיות או כלכלניות יש הרבה מה לתרום בדברים האלה.

אביטל רימון-קפלן: לפי הנוסח הזה בעצם הן לא יוכלו להגיע לתפקיד הזה.

יעל דיין: אני לא מקבלת את זה.

יעל דיין: מה זה אשה כלכלנית?

יעל דיין: עזבי את התואר האקדמאי.

יעל דיין: במה היא עוסקת?

אביטל רימון-קפלן: יש נשים שעוסקות בגזברות, בתקציבים, ושהן מנוסות בכל התחומים האלה.

אביטל רימון-קפלן: אני נתקלת בהן בעבודה השוטפת שלי.

אביטל רימון-קפלן: אני חושבת שאלה נשים שיכלו לתרום הרבה לנושא הזה.

עדנה קריבוי: השאלה היא האם יש להן נגיעה לתחום מעמד האשה.

אביטל רימון-קפלן: מעמד האשה זה לא דבר נפרד מהחיים.

אביטל רימון-קפלן: אני עורכת-דין, זה המקצוע שלי.

אביטל רימון-קפלן: זה לא אומר שאני לא יכולה לעסוק בתחומים האלה.

אביטל רימון-קפלן: לפי החוק - זה לא יתאפשר לי.

יעל דיין: יש הבדל בין עורכת-דין לבין עבודה בגזברות.

יעל דיין: בהרבה רשויות מקומיות יש נשים גזבריות ועם כל הכבוד, אין להן מושג בנושאים שבהם אנחנו עוסקים.

אביטל רימון-קפלן: ככה הן גם לא תרכושנה ניסיון.

רבקה שקד: שתצטרפנה לפעילות, שתתנדבנה בארגון נשים, שתלמדנה לימודי נשים באוניברסיטה.

יעל דיין: האם האשה היחידה שניתן למנות לתפקיד הזה מבין ארבע הדרגות הבכירות היא גזברית?

יעל דיין: אני לא עוסקת כאן בהכשרה מקצועית של נשים ולא מצפה שיעשו להן הסבה מקצועית כדי שהן תהיינה יועצות.

יעל דיין: אני מאמינה שבין הנשים העובדות ברשויות יש נשים שיש להן, משום עברן או משום מקצוען או משום נסיונן, נגישות לנושאים הרחבים מאוד של מעמד האשה.

יעל דיין: אני לא רוצה ליפול למלכוד הזה, כמו עם הדרגות, שיאמרו לי: זה מה שיש, בין כה כל מה שהיא עושה הוא לטפל בקופה, אז תקחי אותה כדי שהיא תארגן גם נושאים ששייכים למעמד האשה.

יעל דיין: לגבי העניין של מערכת חריגים - צריך לחשוב על זה, אולי בהקשר של החוק בכללותו, אבל לא חריגים רק לגבי הנושא הזה.

יעל דיין: אני צריכה לראות מהי מערכת הבקרה שלנו שיכולה לטפל גם בחריגים.

מרגלית בוטרמן: יש רשויות מקומיות שיש להן תקן של 6 עובדים מוניציפליים בלבד.

מרגלית בוטרמן: לא בהכרח בין ה-6 האלה, או בין הבכירים שב-6 האלה, יש אשה.

מרגלית בוטרמן: אם זה רק 6 עובדים אז אין כסף להעסקת אשה בתפקיד הזה וגם אולי אין הצדקה לכך ברשות כל-כך קטנה.

יעל דיין: אנחנו דיברנו על זה בתחילת הדיונים, האם להגביל את גודל הרשות שעליה אנחנו מדברים, וכגודל הרשות כן גם מספר המועסקים.

יעל דיין: לא הייתי כאן כשהנושא סוכם.

יעל דיין: האם אנחנו מדברים על רשות בכל גודל שהוא?

יעל דיין: כמובן יכול להיות מצב, כמו שאת אומרת, שבכלל לא תימצא אשה בתוך הרשות - יגידו שאין להם בכלל אנשים בארבע הדרגות הבכירות, או יש רק איש אחד בארבע הדרגות הבכירות - ושאין דרך כספית להמציא מבחוץ.

יעל דיין: לכן ביקשתי מהשלטון המקומי בשעתו, מגברת נדיה חילו, להביא לנו טבלה שמפרטת את המספרים, את הדרגות ואת עובדי הרשות כדי שנתאים עצמנו למציאות ולא נקבע דברים באוויר.

אביטל רימון-קפלן: צר לי שהיא לא עדכנה אותי.

אביטל רימון-קפלן: אחרת, יכולתי להביא את זה.

יעל דיין: זה היה בישיבה הראשונה, מאוד מזמן, ואני לא יודעת אם קיבלנו איזה חומר.

יעל דיין: זה דבר שנוכל לעשות אחרי הקריאה הראשונה.

יעל דיין: אולי בעקבות הבחינה הזאת יציעו לדבר רק על ישובים בסדר גודל מ-10,000 תושבים ומעלה.

יעל דיין: אני זוכרת בפירוש שדיברנו על מועצות איזוריות ועל איגוד של כמה מקומות קטנים לצורך יועצת.

אתי בנדלר: בישיבה שנערכה ב-8.2 עוד דיברו על החובה להקים מועצת נשים.

אתי בנדלר: ואז אמרת שצריכים לקבוע שהחובה הזאת תהיה רק ברשות מקומית שמונה מספר מינימלי של אנשים.

אתי בנדלר: אבל אחר-כך בכלל הוחלט שלא תהיה חובה בחוק להקים מועצת נשים.

אביטל רימון-קפלן: בנוסח הנוכחי זה כבר לא כל-כך בעייתי כי יש אפשרות לתמרן בין משרה חלקית, בין משרה מלאה ובנוסף.

אביטל רימון-קפלן: זה כל הרעיון.

אביטל רימון-קפלן: אם היא מקרב עובדות הרשות המקומית אז זה יותאם להיקף הבעיות באותה רשות.

יעל דיין: זה נכון, ובלבד שתהיה כזאת.

יעל דיין: אם אתם נותנים דוגמא - ואני לא יודעת האם קיים דבר כזה - של רשות שיש בה בסך הכל 6 עובדים וביניהם אין אף אשה, אם זה דוגמא קונקרטית - - -

קריאה: יש עובדים על תקן של משרד העבודה והרווחה ויש עובדים על תקן של משרד החינוך.

קריאה: אבל עובדים מוניציפליים יש רק 6.

אתי בנדלר: על-פי חוק שיווי זכויות האשה, התיקון החדש, יצטרכו בלאו הכי למנות נשים, לתת ייצוג הולם.

יעל דיין: אני מציעה להשאיר את העניין כפי שהוא.

יעל דיין: אני מציעה שנקיים ישיבה, אחרי קריאה ראשונה, ואז נחזור ונדון.

יעל דיין: אני חוזרת ומבקשת לקבל את החומר שהובטח, שייתן לנו תמונת מצב.

יעל דיין: גם ביקשתי לסמן את המקומות שבהם יש יועצת ומה השכר שלה.

אביטל רימון-קפלן: אני רוצה לרשום מפני שאני אחראית על כך.

יעל דיין: אני אשב איתך אחר-כך.

יעל דיין: זה היה דבר שכבר פירטנו והובטח ורק מרכז השלטון המקומי יכול לספק אותו: את גודל הרשויות המקומיות, את המקומות שיש בהם מועצות נשים - אנחנו יודעים שיש כ-70 מקומות שיש בהן מועצות נשים, את מספר העובדות ב-4 הדרגות העליונות.

יעל דיין: עכשיו אנחנו לא רוצים לטפל במקרה שאין אף עובדת ב-4 הדרגות העליונות.

יעל דיין: אני חושבת שזה היפותטי לגמרי.

יעל דיין: אנחנו רוצים גם רשימה שמית.

יעל דיין: אחת הבעיות מלכתחילה היתה שבמועצות שלא נוטות לטפל במעמד האשה גם אין נשים במועצה.

יעל דיין: דיברנו על כך באופן גלוי סביב השולחן הזה.

יעל דיין: דיברנו על מועצות ערביות ועל מועצות חרדיות, שם לא משתגעים בכלל על העניין הזה של יועצת למעמד האשה.

יעל דיין: בעוד שהאחרים עושים את זה וולונטרית, תהיה בעיה לכפות על-פי החוק הזה על אותם מקומות שנמנעים מכך.

יעל דיין: צריך לראות האם אנחנו צריכים, לא להגמיש את החוק אלא ליצור איזה מסגרת.

יעל דיין: אולי באותם מקומות באמת אין נשים.

יעל דיין: אני לא יודעת.

יעל דיין: לכן ביקשנו את האינפורמציה.

יעל דיין: בישובים חרדיים אומרים שאין אף אשה כעובדת.

יעל דיין: אני לא מאמינה.

יעל דיין: אבל אנחנו מדברים על 4 הדרגות העליונות.

יעל דיין: אני מקווה שהאינפורמציה שתינתן לנו תכסה את זה.

יעל דיין: אם ניראה שיש מספר סביר של מקומות בהם ב-4 הדרגות העליונות אין נשים, או לחילופין אין נשים שיכולות למלא את התפקיד, אז נצטרך לעשות איזה מכניזם של חריגים.

יעל דיין: אבל לא הייתי רוצה מראש לעשות את זה.

חוסניה ג'בארה: אני רוצה להעיר בקשר למועצות הערביות.

חוסניה ג'בארה: יש לנו בעיה במועצות הערביות, שבדרך כלל ראש העיריה ממנה אשה שהיא מהקבוצה שלו והאשה הזאת לא יכולה לפתוח את הפה או להזיז שום עניין במועצת הנשים.

חוסניה ג'בארה: בדרך כלל היא גם מתנדבת ואיננה עובדת העיריה.

חוסניה ג'בארה: אולי אפשר להכניס תיקון בחוק, שהאשה תיבחר מתוך קבוצת נשים שמודעות לכל מה שנוגע למעמד האשה.

חוסניה ג'בארה: זאת אומרת, בחירה ולא מינוי.

חוסניה ג'בארה: עד עכשיו בדרך כלל זה היה מינוי על-ידי ראש הרשות.

אתי בנדלר: זה מופיע בסעיף 3 - תנאי כשירות.

רבקה שקד: זה בדיוק מסביר לנו למה צריך את הסעיף הזה.

יעל דיין: זה לא מכרז אבל זה תנאים מגבילים.

יעל דיין: יש כישורים מסויימים שנדרשים.

חוסניה ג'בארה: הלוואי שאנחנו נלך לפי הסעיף הזה במועצות הערביות.

חוסניה ג'בארה: צריכים לאכוף את הדבר הזה.

יעל דיין: הסעיף הזה הוא מספק אבל את אומרת שהבעיה היא שלא ישתמשו בו.

יעל דיין: בשביל זה אנחנו מחוקקים עם אפשרות של אכיפה.

יעל דיין: אני לא יכולה להגיד "ומי שלא יעשה כך, ייענש".

יעל דיין: החוק עצמו הוא סנקציה.

יעל דיין: יש כאן גם אחראי: משרד הפנים.

אתי בנדלר: שר הפנים ממונה על ביצוע החוק הזה ועל התקנת תקנות.

אתי בנדלר: אני חושבת שבזה התייחסנו לכל ההערות שקיבלנו בכתב אבל לי יש עוד הערות.

אתי בנדלר: בסעיף 4(ג) אני מפנה את תשומת לבכם לכך שבוודאי נצטרך לשנות את הנוסח, כי כתוב שהיועצת לענייני מעמד האשה תפעל יחד עם מועצת הנשים.

אתי בנדלר: מכיוון שלא ברור שיש בכל רשות מקומית מועצת נשים אז ייאמר - וזה לא הנוסח הסופי - "היועצת לענייני מעמד האשה תפעל בתיאום עם ראש הרשות המקומית להתווית מדיניות לקידום מעמד האשה, לביצועה ולהקצאת משאבים לשם כך; פעלה ברשות המקומית מועצת נשים, תפעל היועצת לענייני מעמד האשה כאמור ביחד עם מועצת הנשים".

אתי בנדלר: הערה נוספת היא בקשר לתחילה, סעיף שאיננו כאן עדיין, ולעומת זה סעיף 7, האומר ש"תוך 30 ימים מיום תחילתו של חוק זה תמנה הרשות המקומית יועצת לענייני מעמד האשה בהתאם להוראות חוק זה".

אתי בנדלר: אם אכן יהיה צורך במכרז, ויתכן שבחלק מהרשויות המקומיות יהיה צורך כזה, אז אי אפשר לעמוד בדרישה הזאת.

אתי בנדלר: השאלה היא האם אין מקום בכל מקרה גם לקבוע סעיף תחילה לחוק הזה.

אתי בנדלר: לא צריך אפילו לקבוע אותו עכשיו אלא אפשר לכתוב: "תחילתו של חוק זה ..." ולהשאיר את זה פתוח לדיון לאחר הקריאה הראשונה.

יעל דיין: אבל זה חופף את סעיף 7.

יעל דיין: לא צריך גם תחילה וגם הוראות ביצוע הקובעות "תוך 30 ימים ...".

יעל דיין: אם התחילה היא תוך 3 חודשים - - -

אתי בנדלר: בדרך כלל תחילתו של חוק היא ביום פרסומו ברשומות, אלא אם נקבע בו אחרת.

אביטל שטרנברג: עדיין צריך לקיים הליכים של מכרז אחרי שהחוק יכנס לתוקף וזה לוקח זמן מסויים.

אביטל שטרנברג: זה לא נכנס מיידית.

יעל דיין: אין מחלוקת.

יעל דיין: אני בעד מתן פרק זמן מהיכנסו של החוק לתוקף עד ביצועו.

יעל דיין: לגבי אורך הזמן הזה, אנחנו יכולים לדבר על 3 חודשים, אם זה נראה לכם.

יעל דיין: אנחנו מדברים על מצב שבחלק נכבד מהמקומות הדבר הזה כבר מופעל.

אביטל רימון-קפלן: אני חושבת שעדיף 6 חודשים.

אביטל שטרנברג: גם אלה שכבר יש להם יועצת לענייני מעמד האשה עדיין יצטרכו לעשות מכרז פנימי.

יעל דיין: לא נדרש פה מכרז.

יעל דיין: יש כאן כישורים נדרשים אבל לא מכרז.

מרגלית בוטרמן: נדרש מכרז על-פי סעיף 2(ג)(2), לפיו "על מינויה וכהונתה של היועצת למעמד האשה ...

מרגלית בוטרמן: יחולו ההוראות החלות על עובדי אותה הרשות המקומית".

אביטל שטרנברג: ברשויות המקומיות הם מחוייבים במכרזים.

אביטל שטרנברג: אחרת בכלל ניכנס לאנרכיה.

יעל דיין: אנרכיה יש כבר.

יעל דיין: לא זה מה שיכניס אתכם לאנרכיה.

יעל דיין: מכרז זמן חיפוש - כל זה עדיין לא מחייב 6 חודשים.

עדנה קריבוי: לדעתי 60 ימים זה מספיק.

קריאה: אני חושבת ש-3 חודשים זה מאוד סביר.

אביטל רימון-קפלן: חבל לעשות חוק שאי אפשר יהיה לעמוד בו.

אביטל רימון-קפלן: זאת הרי הוראה חד-פעמית.

אביטל רימון-קפלן: תנו לכולם הזדמנות לעמוד בדרישות החוק.

אביטל רימון-קפלן: בואו נציב רף שאפשר לעמוד בו.

רבקה שקד: יש להם כבר 60 ימים לצורך ייצוג הולם לעובדות הרשות ולחברות העירוניות לפי חוק שיווי זכויות האשה.

רבקה שקד: מה הם עשו עם זה עד היום?

רבקה שקד: האם עשו עם זה משהו?

רבקה שקד: האם הם יודעים שזה בכלל קיים?

יעל דיין: אורך הזמן נותן הרשאה לדחיות.

יעל דיין: ברגע שיש למישהו 6 חודשים, הוא יתעסק בזה שבוע לפני תום ה-6 חודשים, וגם זה רק אם תתקבל תזכורת.

יעל דיין: אני מציעה 3 חודשים.

יעל דיין: אנחנו נבקש ממשרד הפנים להודיע לכל הרשויות ברגע שהחוק יפורסם.

יעל דיין: גם הוועדה יכולה לעשות את זה כמחוקקת החוק.

יעל דיין: אנחנו, וכן ארגוני הנשים ומועצות הנשים במקומות שבהם הן קיימות, נעמיד לרשותם מידע.

לא נאמר: לכן אני לא נבהלת.

לא נאמר: אני לא "מפילה" עליהם חוקים - מלבד בנושא אנסים ודברים כאלה, שאז אני מפילה עליהם את זה בכל הכוח ועם ענישה.

לא נאמר: החוקים המבניים ניתנים כמתנה לראש הרשות, לרשות המקומית ולראש הממשלה בחוק הרשות למעמד האשה.

לא נאמר: לכן, אל תבהלו.

לא נאמר: אין כאן איזה דבר שהוא איום ונורא שיצטרכו לעמוד בו.

לא נאמר: יש כאן דבר מצויין, שצריכים לשמוח לעמוד בו.

לא נאמר: אנחנו נדאג שיהיו מודעים לזה.

לא נאמר: אם אנחנו ניתן 6 חודשים, מי שלא רוצה את כל העניין בכלל יחכה עד היום האחרון ואז הוא יגיד שהוא שכח.

לא נאמר: מי שרוצה לעשות את זה, עשה את זה כבר.

לא נאמר: יש לנו קבוצת ביניים שלא עשו את זה אבל אין להם גם התנגדות.

לא נאמר: הקבוצה הזאת היא הקבוצה החשובה והיא תעמוד בסד הזה של 3 חודשים.

לא נאמר: גברת בנדלר, האם יש לך עוד הערות?

אתי בנדלר: לא.

אתי בנדלר: עכשיו צריכים לשמוע את דברו של נציג האוצר לעניין סעיף 39(א) לחוק יסודות התקציב.

עמית לנג: אנחנו לא מוצאים בנוסח הזה בעיה.

עמית לנג: אין פה עלות תקציבית.

יעל דיין: אין עלות כי יש הסכמה שאנחנו לא נוסיף תקציב לרשויות המקומיות לצורך העסקת היועצת למעמד האשה.

יעל דיין: הם צריכים לנצל את התקציב הקיים.

אביטל רימון-קפלן: תיקחו בחשבון שאם לא מוצאים אשה לתפקיד היועצת בקרב עובדות הרשות אז צריך להעסיק אשה מבחוץ.

יעל דיין: אז זאת בעיה של ראש הרשות.

יעל דיין: הרי פתחנו בזה את הדיונים בחוק הזה והיתה הסכמה.

יעל דיין: אני אשמח מאוד אם אפשר יהיה בעתיד להקצות לזה תקציב.

קריאה: שיעסיק אותה במקום אחד היועצים שלו או העוזרים שלו.

אביטל רימון-קפלן: אם אנחנו מחוקקים חוק שיוצר עלות על-פי ההגדרה אז אל תתפלא אחרי כן אם ראש הרשות לא יבצע אותו.

יעל דיין: יש לנו נסיון בנושא הזה.

יעל דיין: אם החוק הזה היה יוצר עלות, אז לא היה החוק הזה.

יעל דיין: אני אומרת את זה כאן בצורה הכי ברורה.

יעל דיין: החוק הזה עובר בהסכמה שלפחות בשלב הראשון אין לו עלות.

יעל דיין: כלומר, יש לו עלות בפועל אבל היא נספגת על-ידי הרשויות המקומיות.

יעל דיין: אין כאן תוספת תקציב לאף רשות מקומית.

יעל דיין: אם זה לא מוצא חן בעיניכם אז נבטל את החוק.

יעל דיין: הרי כך הודיעו כבר ביום הראשון.

יעל דיין: זה לא סוד.

יעל דיין: זו היתה ההסכמה עם שר הפנים ועם הממשלה באשר לחקיקה הזאת.

יעל דיין: אתם יכולים לדבר עם כל אחד מהמקומות שבהם יש יועצת לענייני מעמד האשה ותיראו שיש עלות גבוהה למדי, שנספגת על-ידי הרשות, שלא יכולה להיות ממומנת מבחוץ.

יעל דיין: היא מביאה תועלת רבה לראש הרשות.

יעל דיין: מי שלא רוצה את זה בכלל, גם אם היה מקבל תקציב הוא היה משתמש בו במקום אחר.

יעל דיין: אני לא יכולה להפוך את עניין העלות להוראת שעה אבל אני יכולה בתום שנה מהביצוע לכנס כאן את כל היועצות, לדבר איתן, לקבל דיווח איך העסק הזה עובד ואפילו להגיש כיבוד.

יעל דיין: אני אוכל להגיש הצעת תיקון לחוק, בצורה שתשכנע כך או אחרת, לגבי העלות, חצי משרה או דבר כזה.

יעל דיין: אבל התנאי ההתחלתי לגבי החקיקה הזאת הוא שהרשות תספוג את העלות כיכולתה.

אביטל רימון-קפלן: אני מבקשת שיירשם בפרוטוקול שהעמדה שלנו - חשבתי עד היום שאנחנו מבינים זה את זה מול האוצר.

אביטל רימון-קפלן: אין לנו מקורות מימון עצמיים ואנחנו עושים ככל יכולתנו.

אביטל רימון-קפלן: אני מקווה שאכן יעבור הנוסח שהמלצנו עליו, כדי שניתן יהיה לקיים את החוק כלשונו ולקיים את המטרות שלו מתוך המשאבים הקיימים, בלי להוסיף עליהם.

אביטל רימון-קפלן: אבל אני רוצה שיהיה ברור, לפרוטוקול, שאין לנו תקציבים משלנו.

אביטל רימון-קפלן: בלי עלות ממלכתית אני לא יודעת איך אנחנו נעמוד בזה.

עמית לנג: מה זאת אומרת שאין לכם תקציבים משלכם?

עמית לנג: יש לכם הכנסות עצמיות מאוד גבוהות.

אביטל רימון-קפלן: אנחנו לא נפתח כרגע את הוויכוח הזה.

אביטל רימון-קפלן: רוב הרשויות המקומיות נמצאות בתוכניות הבראה.

אביטל רימון-קפלן: משרד הפנים יושב לנו על הראש לקצץ בעובדים.

עמית לנג: בגלל שימוש לא נכון במשאבים.

עמית לנג: עדיין ההכנסות העצמיות של הרשויות המקומיות הן יותר גבוהות ממה שהן מקבלות מהמדינה.

עמית לנג: זה בכלל לא נושא לוויכוח, זה עובדה.

אביטל רימון-קפלן: יש הסכם עם שר הפנים ושר האוצר שלכל מטלה ממלכתית שתוטל יהיה מקור מימון.

אביטל רימון-קפלן: אני יושבת פה ונלחמת, נאבקת לעשות את החוק כך שיהיו בו מינימום של עלויות ובסוף אתה אומר לי שלא יהיה מימון ממלכתי.

אביטל רימון-קפלן: אני רוצה שזה יירשם בפרוטוקול.

יעל דיין: אני מתפלאת שלא היית מודעת מהתחלה.

יעל דיין: מר עדי אלדר בפירוש היה מודע וכתב לנו מכתבים על זה.

עדנה קריבוי: הוא גם נתן תקציב של 350,000 שקל כמעט.

עדנה קריבוי: אנחנו כבר מגישים תוכניות.

עדנה קריבוי: אני הגשתי.

יעל דיין: היתה הסכמה לגבי זה.

יעל דיין: יש רשויות מקומיות שמוצאות את הכספים והן לא נכנסות לאיזה גרעון נוראי.

יעל דיין: יש רשויות שמראש אומרות: אתם רוצים שנדאג לנשים?

יעל דיין: בבקשה, תנו לנו תקציב.

יעל דיין: זאת גישה שלא מקובלת עלי.

יעל דיין: הדברים שאנחנו עוסקים בהם הם דברים חברתיים אקוטיים, שנמצאים להם התקציבים.

יעל דיין: למשל פעולה כמו עריכת בר-מצווה לילדים של נשים חד-הוריות שנמצאות ברשות - האם צריך לכתוב בחוק שהרשות חייבת לעשות את זה?

אביטל רימון-קפלן: לא זאת הבעיה שלנו.

אביטל רימון-קפלן: אם היא תעבוד בתיאום ותמצא משאבים יחד עם ראש הרשות, זה בסדר.

אביטל רימון-קפלן: הבעיה שלנו היא עם עלות השכר של היועצת לענייני מעמד האשה עצמה.

יעל דיין: לא יכול להיות שהיית כאן

יעל דיין: בישיבות ולא הבנת מהתחלה שיש הסכמה על כך שאין מימון לתקן נוסף.

יעל דיין: לכן האילוץ הוא לאפשר לקחת מישהי מבין עובדות הרשות המקומית.

מרגלית בוטרמן: אני רוצה להוסיף פה לגבי סעיף 2(ב), שיהיה כתוב, על-פי חוק יסודות התקציב, שהמישרה מתוקננת על-ידי משרד הפנים.

אתי בנדלר: את רוצה שנכתוב את זה בחוק?

אתי בנדלר: לא צריך לכתוב את זה בחוק ליועצת לענייני מעמד האשה.

אתי בנדלר: זה נאמר במקום אחר: שהתקציב שלה צריך להיות מאושר, מתוקנן, אינני יודעת מה.

אתי בנדלר: מה פתאום כאן?

אתי בנדלר: אין פה שום פתח לאי-הבנות.

אתי בנדלר: האם זה גובר על חוק יסודות התקציב?

עמית לנג: זה יבוא בתוך הצעת התקציב.

עמית לנג: הרשות מחוייבת להעסיק יועצת לענייני מעמד האשה והיא מחוייבת במקביל להגיש כל שנה תקציב לאישור משרד הפנים.

עמית לנג: השכר שלה ממילא יהיה בתוך התקציב.

עמית לנג: ממתי אנחנו מפקחים על מספר תקנים?

מרגלית בוטרמן: בוודאי, לפי סעיף 26.

עמית לנג: את רוצה שנזמין לפה את מר ישראל שפיצר?

עמית לנג: יש להם הצעת מסגרת וזה יהיה כלול בתוכה.

יעל דיין: אני רואה בוויכוח הזה ויכוח פנימי שלא נוגע בהצעת החוק הזאת.

יעל דיין: אנחנו עשינו דבר שהוא אילוץ שמתחייב מהמצב הזה.

יעל דיין: זאת אומרת, להשתמש בתקן קיים כדי לא להזדקק לתקציבים נוספים לצורך הפעלת החוק.

יעל דיין: אנחנו מדברים כאן על מהות התפקיד.

יעל דיין: לצערנו הרב אנחנו לא מתקצבים את התפקיד הזה בנפרד אלא קובעים בתוך המסגרת הקיימת מי יכולה לעמוד בדרישות המישרה הזאת.

אתי בנדלר: זה נושא שלהערכתי בלי נתונים קשה יהיה להתייחס אליו ולקבוע.

אתי בנדלר: לפי מה שאני מבינה לא מזומנת ישיבה נוספת לפני אישור הצעת החוק לקריאה ראשונה.

אתי בנדלר: אני לא יודעת אם כדאי לעכב את פרסום החוק לקריאה ראשונה לצורך דיון בנושא הזה.

אתי בנדלר: אני מניחה שאם אתם תבואו עם הצעה אחרי הקריאה הראשונה איש לא יטען שזה נושא חדש ואפשר יהיה לשלב את זה בהצעת החוק.

אתי בנדלר: ההערה לגופה לגבי הוראת מעבר היא חשובה אבל לא הייתי מעכבת עכשיו את המשך הטיפול בגלל הנושא הזה.

יעל דיין: אין לנו כאן עילה לעיכוב משום שאם נזדקק להוראת מעבר, או שהיא תהיה בתקנות שרשאי להתקין שר הפנים, או שנוסיף את זה בחקיקה.

יעל דיין: אין שום בעיה.

יעל דיין: לצורך זה אני צריכה לדעת על מי וכמה אנחנו מדברים.

בת-שבע שטראוכלר: וכן האם הן מקבלות שכר או לא ומה יקרה איתן אחר-כך.

אתי בנדלר: מה המעמד שלהן בכלל, אם מדובר בנשים שכרגע עובדות בכלל בהתנדבות ולא נחשבות לעובדות הרשות המקומית.

אתי בנדלר: יש המון דפוסים שונים.

בת-שבע שטראוכלר: זה פרוץ לגמרי.

בת-שבע שטראוכלר: בכל מקום זה מתנהל בצורה שונה.

יעל דיין: זה פרוץ בשל היעדר חוק.

אביטל רימון-קפלן: ברמת החוק צריך לחשוב מה אנחנו רוצים שיהיה.

יעל דיין: בסדר, אבל זה עדיין הוראת מעבר.

יעל דיין: הרי לא יגידו שמי שעושה את התפקיד בהתנדבות תמשיך ותעשה אותו עד תום הקדנציה.

יעל דיין: הרי לא על זה מדובר.

יעל דיין: מאחר והתחילה בין כה נדחית ל-3 חודשים אז צריך לחשוב האם זאת תקופה מספקת כדי לבדוק את העניין של ההעברה לגבי מי שעובדת בהתנדבות, או מי שעובדת ועומדת להיות מוחלפת, לבדוק את מעמדה בינתיים.

יעל דיין: הרי אין בעיה לפטר מישהי שעובדת בהתנדבות, אם רוצים להחליף אותה.

יעל דיין: אין לה חזקה על התפקיד.

יעל דיין: אם רוצים להשאיר אותה, גם בזה אין בעיה.

אתי בנדלר: שיגייסו אותה כעובדת.

אתי בנדלר: על כל פנים, אני מציעה שתגבשו הצעה לקראת המשך הדיונים אחרי קריאה ראשונה כי זה בהחלט נושא שראוי לדון בו.

בת-שבע שטראוכלר: אם זאת אשה שמובאת מבחוץ וראש העיריה יכול לקחת אשה מבפנים, וזה מצריך מכרז פנימי, אז - - -

רבקה שקד: תוספת תפקיד לא מצריכה מכרז.

יעל דיין: קודם כל, זה לא מכרז חיצוני.

יעל דיין: וגם לא מכרז פנימי, משום שזאת אשה שכבר עובדת ברשות המקומית והיא לא מועמדת להתקבל לעבודה.

אביטל רימון-קפלן: אבל אם צריך להביא מישהי מבחוץ אז זה משהו אחר.

יעל דיין: מבחוץ זה סיפור אחר.

יעל דיין: אבל לגבי אשה מבפנים, אם זה עומד בקריטריונים שהחוק קובע אז זה מספק מבחינת מכרז פנימי.

מרי חדייר: אם היא עוסקת כבר שנתיים בתחום של מעמד האשה, וזה אחד מהכישורים הבולטים, לא צריך אפילו מכרז.

אביטל רימון-קפלן: צריך מכרז אם מובאת עובדת מבחוץ.

אביטל רימון-קפלן: יש חלופה כזאת.

יעל דיין: אני מבקשת להצביע על הצעת חוק הרשויות המקומיות (יועצת לענייני מעמד האשה), התשנ"ט-1999, בנוסח המוצע לפנינו, עם תיקוניה של עו"ד אתי בנדלר.

יעל דיין: בעד - 2 אין מתנגדים אין נמנעים הצעת החוק נתקבלה, להעברה לקריאה ראשונה.

יעל דיין: הנוסח לקריאה ראשונה, באדיבותנו, לא על-פי צורך ולא על-פי חובה, באדיבותנו יועבר לאנשים.

אתי בנדלר: אין כבר צורך.

אתי בנדלר: הוא יפורסם ברשומות.

יעל דיין: תודה רבה.

יעל דיין: הישיבה נעולה.